CELEX: 32021D0112
Language: fi
Date: 2021-01-25 00:00:00
Title: Neuvoston päätös (EU) 2021/112, annettu 25 päivänä tammikuuta 2021, Euroopan unionin ja Japanin välisen siviili-ilmailun turvallisuutta koskevan sopimuksen tekemisestä

2.2.2021   
               
               
                  FI
               
               
                  Euroopan unionin virallinen lehti
               
               
                  L 36/1
               
            
         NEUVOSTON PÄÄTÖS (EU) 2021/112,
         annettu 25 päivänä tammikuuta 2021,
         Euroopan unionin ja Japanin välisen siviili-ilmailun turvallisuutta koskevan sopimuksen tekemisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan toisen alakohdan a alakohdan v alakohdan ja 218 artiklan 7 kohdan kanssa,
         ottaa huomioon komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Euroopan unionin ja Japanin välinen sopimus siviili-ilmailun turvallisuudesta, jäljempänä ’sopimus’, allekirjoitettiin neuvoston päätöksen (EU) 2020/1026 (2) mukaisesti 22 päivänä kesäkuuta 2020 sillä varauksella, että sopimuksen tekeminen saatetaan myöhemmin päätökseen.
                  
               
                     (2)
                  
                  
                     On aiheellista viitata päätöksessä (EU) 2020/1026 vahvistettuihin menettelytapoihin, jotka koskevat unionin osallistumista sopimuksella perustettuihin yhteisiin elimiin, suojatoimenpiteiden hyväksymistä, neuvottelupyyntöjä ja toimenpiteitä hyväksymistä koskevien velvoitteiden noudattamisen keskeyttämiseksi sekä päätösten tekemistä sopimuksen liitteiden muuttamisesta.
                  
               
                     (3)
                  
                  
                     Sopimus olisi hyväksyttävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Euroopan unionin ja Japanin välinen siviili-ilmailun turvallisuutta koskeva sopimus unionin puolesta.
         
         
            2 artikla
            Neuvoston puheenjohtaja antaa unionin puolesta sopimuksen 20 artiklan 1 kohdassa määrätyn ilmoituksen (3).
         
         
            3 artikla
            
               1.   Sopimuksen 11 artiklan mukaisesti perustetussa osapuolten sekakomiteassa, jäljempänä ’sekakomitea’, unionia edustaa komissio, jota avustaa Euroopan unionin lentoturvallisuusvirasto yhdessä jäsenvaltioiden edustajina olevien jäsenvaltioiden ilmailuviranomaisten kanssa.
            
            
               2.   Sopimuksen liitteessä 1 olevan 3 artiklan mukaisesti perustetussa sertifioinnin valvontakomiteassa unionia edustaa Euroopan unionin lentoturvallisuusvirasto, ja sitä avustavat jäsenvaltioiden ilmailuviranomaiset, joita kunkin kokouksen asialistalla olevat asiat välittömästi koskevat.
            
         
         
            4 artikla
            
               1.   Komissio voi toteuttaa seuraavat toimet:
               
                           a)
                        
                        
                           hyväksyä suojatoimenpiteitä sopimuksen 5 artiklan 1 kohdan b alakohdan mukaisesti;
                        
                     
                           b)
                        
                        
                           pyytää neuvotteluja sopimuksen 16 artiklan 3 kohdan mukaisesti;
                        
                     
                           c)
                        
                        
                           toteuttaa toimenpiteitä vastavuoroista hyväksymistä koskevien velvoitteiden noudattamisen keskeyttämiseksi ja tällaisen keskeytyksen peruuttamiseksi sopimuksen 17 artiklan mukaisesti.
                        
                     
            
               2.   Komissio ilmoittaa neuvostolle riittävän hyvissä ajoin aikomuksestaan toteuttaa mitään tämän artiklan mukaisia toimia.
            
         
         
            5 artikla
            Komissio valtuutetaan hyväksymään unionin puolesta sekakomitean hyväksymät muutokset sopimuksen liitteisiin sopimuksen 11 artiklan 2 kohdan c alakohdan mukaisesti siltä osin kuin tällaiset muutokset ovat asiaa koskevien unionin säädösten mukaisia eivätkä edellytä niiden muuttamista ja seuraavin edellytyksin:
            
                        a)
                     
                     
                        Komissio varmistaa, että
                        
                                    —
                                 
                                 
                                    unionin puolesta annettu hyväksyntä on unionin edun mukainen;
                                 
                              
                                    —
                                 
                                 
                                    unionin puolesta annettu hyväksyntä edistää unionin lentoturvallisuuden ja kauppapolitiikan puitteissa asetettuja tavoitteita;
                                 
                              
                                    —
                                 
                                 
                                    unionin puolesta annetussa hyväksynnässä otetaan huomioon unionin valmistajien, kauppiaiden ja kuluttajien edut;
                                 
                              
                                    —
                                 
                                 
                                    unionin puolesta annettu hyväksyntä ei ole ristiriidassa unionin oikeuden tai kansainvälisen oikeuden kanssa;
                                 
                              
                                    —
                                 
                                 
                                    unionin puolesta annettu hyväksyntä edistää soveltuvissa tapauksissa siviili-ilmailualan tuotteiden laadun paranemista tehostamalla petollisten ja harhaanjohtavien menettelyjen havaitsemista;
                                 
                              
                                    —
                                 
                                 
                                    unionin puolesta annetulla hyväksynnällä pyritään soveltuvissa tapauksissa siviili-ilmailualan tuotteiden standardien lähentämiseen;
                                 
                              
                                    —
                                 
                                 
                                    unionin puolesta annetulla hyväksynnällä vältetään soveltuvissa tapauksissa innovoinnin esteiden syntyminen; ja
                                 
                              
                                    —
                                 
                                 
                                    unionin puolesta annettu hyväksyntä helpottaa soveltuvissa tapauksissa siviili-ilmailualan tuotteiden kauppaa; ja
                                 
                              
                  
                        b)
                     
                     
                        komissio toimittaa ehdotetut muutokset neuvostolle hyvissä ajoin ennen niiden hyväksyntää.
                     
                  Jäsenvaltioiden hallitusten pysyvien edustajien komitea arvioi ehdotettujen muutosten yhteensopivuuden ensimmäisen kohdan a alakohdassa vahvistettujen perusteiden kanssa.
            Komissio hyväksyy ehdotetut muutokset unionin puolesta, jollei Euroopan unionista tehdyn sopimuksen 16 artiklan 4 kohdan mukainen neuvoston määrävähemmistöä vastaava määrä jäsenvaltioita vastusta niitä. Jos tällainen määrävähemmistö muodostuu, komissio hylkää ehdotetut muutokset unionin puolesta.
         
         
            6 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 25 päivänä tammikuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Hyväksyntä annettu 15. joulukuuta 2020 (ei vielä julkaistu virallisessa lehdessä).
         
            (2)  Neuvoston päätös (EU) 2020/1026, annettu 24 päivänä huhtikuuta 2020, Euroopan unionin ja Japanin välisen siviili-ilmailun turvallisuutta koskevan sopimuksen allekirjoittamisesta unionin puolesta ja sen väliaikaisesta soveltamisesta (EUVL L 229, 16.7.2020, s. 1).
         
            (3)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.